Maaginen realismi pysäyttää hetken

Maagiselle realismille on ominaista hiljaisuus ja salaperäinen, usein outo tunnelma. Arkipäivän kuvaukset aivan kuin raottavat verhoa olemassaolon näkymättömälle puolelle.

Näyttelyn intendentti Teijamari Jyrkkiö selittää maagista realismia esimerkillä oikeasta elämästä.

– Meistä jokainen on kokenut sen hetken, kun astuu huoneeseen ja yllättää siellä olijat. He jähmettyvät asentoihinsa ja lopettavat keskustelun. Silmänräpäyksen ajan vallitsee pysäytetty tunnelma ja huumaava hiljaisuus, hämmennyksen ilmapiiri. Tuntuu, että tapahtuu jotain muuta, kuin miltä näyttää. Se hetki on maagista realismia, Jyrkkiö sanoo.